مرقوا الحصادين مرقوا طيور البرد
يبسوا وراق التين و الغيم تل الجرد
و عم ينزلوا حساسين يبكوا بفيي الورد
و ناطورة الياسمين بعدا ما رجعت بعد
مين ناطر مين مين ناطر عابواب الشوق مين ناطر
ناطرها تطل و تقلي يا هالمتعوس شو ناطر
و إن كان البعد نساها بتضل تغني و ناطر
بيضل العاشق عاشق و الناطر بيضلو ناطر
نحنا بكير حبينا حبينا كتير حبينا
ضوينا شبابيك الغربي و كتبنا السهر علينا
و إن كان الهوى عذبنا و مشانا صوب المخاطر
خلي عينيها تندهلي صوب المخاطر بخاطر
طال الحكي عاباب بيتن طال
و إتنهدت و تكسر الموال
و لما عيونا بالدمع ضحكوا
ما عرفت يللي تنقال كيف نقال
و مغيرة مغيرة و مولداني مولداني
و خدودها خير السني يا من قطف يا من جني
و زغيرة زغيرة و مزيني مزيني
و عيون بتقول إسكني فيي و طيري يا دنيي
يا حلوة اللي الهوى دبل عينيكي الهوى
اللي غدي لحيكن قلبو عشق و إتكوى
لما حكيتي شعشعوا نجوم البكي و إتلوعوا
يا طيور طلوا إتسمعوا يا حور عالمي إنحني
يا حلوة اللي السهر هدهد حلاها السهر
طال الحكي عالحكي و ضوى عليكي القمر
و الناس طلوا يسألوا لما إلتوا الخصر الحلو
يا قمار عالأرض إنزلوا و يا ليل ليل عالدنيي